proxectonos/corpus_dominio_legal_administrativo_tmp huggingface dataset:
RESOLUCIÓN do 29 de marzo de 2000, da Dirección Xeral de Universidades, pola que se autoriza, con carácter provisional, a impartición das ensinanzas conducentes á obtención do certificado de aptitude pedagóxica na Universidade da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/05/2000

A Universidade da Coruña presentou solicitude para a impartición do Curso de Adaptación Pedagóxica (CAP) no Centro Universitario de Formación e Innovación Educativa (CUFIE) para o curso 1999-2000.
A Dirección Xeral de Universidades da Consellería de Educación e Ordenación Universitaria solicitou informe sobre a legalidade da autorización á Asesoría Xurídica Xeral da Xunta de Galicia.
Tendo en conta que, segundo o disposto no R.D. 1692/1995, do 20 de outubro, que regula o título profesional de especialización didáctica, modificado polos reais decretos 173/1998, do 16 de febreiro, e 321/2000, do 3 de marzo, polo que se modifica o R.D. 1692/1995, do 20 de outubro, que regula o título profesional de especialización didáctica, o informe recolle que á vista da prórroga do período de transitoriedade, parece axeitado adoptar solucións, tamén transitorias, que permitan ás universidades galegas que o desexen, e teñan medios para isto, a organización dos cursos de aptitude pedagóxica, a través dos centros ou institutos que establezan, e cun deseño curricular homoxéneo cos xa existentes,
RESOLVO:
Autorizar con carácter provisional, en tanto non se implanten as ensinanzas conducentes á obtención do título profesional de especialización didáctica na Comunidade Autónoma, a impartición das ensinanzas conducentes á obtención do certificado de aptitude pedagóxica no Centro Universitario de Formación e Innovación Educativa (CUFIE) na Universidade da Coruña.
Contra a presente resolución poderán os interesados interpoñer recurso de alzada ante o conselleiro de Educación e Ordenación Universitaria no prazo dun mes contado a partir do día seguinte ó da súa publicación no Diario Oficial de Galicia, de acordo co previsto nos artigos 114 e 115 da Lei 4/1999,
pola que se modifica a Lei 30/1992, de réxime xurídico das administracións públicas e do procedemento administrativo común.
Santiago de Compostela, 29 de marzo de 2000.
J. Eduardo López Pereira
Director xeral de Universidades
RESOLUCIÓN do 29 de maio de 2000, da Secretaría Xeral da Consellería da Presidencia e Administración Pública, pola que se publica a lista de asistentes ó curso para a integración do persoal nas escalas informáticas e se anuncia o lugar, a data e a hora de realización da proba final de acreditación do coñecemento das materias específicas impartidas no devandito curso.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 31/05/2000

De conformidade co disposto nos artigos 3 e 4 da Orde do 9 de marzo de 2000 sobre a regulación do curso para a integración do persoal nas escalas informáticas, publícase a lista do persoal que cumpriu coa obriga de asistencia ó citado curso, relación que figura no anexo I desta resolución, e convócase para a realización da proba final de acreditación do coñecemento das materias específicas impartidas,
que terá lugar o día 5 de xuño de 2000 ás 17 horas na Escola Galega de Administración Pública, polígono das Fontiñas, Santiago de Compostela.
Santiago de Compostela, 29 de maio de 2000.
Pablo Figueroa Dorrego
Secretario xeral da Consellería da Presidencia
e Administración Pública
ANEXO I
Grupo A
35.919.413
Bianchi Valcarce, María Carmen
32.748.188
Gómez Duaso, Juan Manuel
33.253.457
Juanatey Mayán, Rafael Isaac
32.778.651
Remuiñán Suárez, Jorge
32.645.731
Vila López, Pedro
Grupo B
76.409.278
Armada Rodríguez, Juan Isaías
32.435.325
Blasco García, Alfonso
76.341.257
Castro Cuervo, Ramón
36.018.548
Izquierdo García, Mª de los
7.770.215
Mediavilla Cañibano, Jesús
36.021.602
Paseiro Pardal, Enrique
33.198.601
Ramos González, Fidel
33.844.937
Veiga Cando, Manuel
Grupo C
34.253.289
Albo García, Julián
76.340.527
Blanco Canosa, Jesús
32.448.839
Blanco Suárez, Laura Elvira
34.951.562
Casasnovas Calvo, Manuel
33.310.205
Conde Iglesias, Marina
32.415.695
Delgado Garrido, Enrique Ramón
35.441.648
Docampo Regengo, Juan José
33.237.089
Domínguez Pardo, Germán
32.424.120
Durán García, Jaime Ramón
34.941.118
Fernández Dabouza, Manuel Mauro
35.293.283
Freijeiro Moure, Mª Teresa
76.354.975
Gómez Louzao, Juan Carlos
34.968.266
Gómez Ventosela, Ana María
21.419.641
González Díaz, Mª Teresa
32.647.009
González Seco, Concepción
33.271.644
Nieves Becerra, Francisco
33.243.549
Mato Nieto, José Ramón
76.856.818
Pérez Dadín, Xoán Manuel
34.961.977
Pérez Pelayo, Javier
32.391.971
Ramos Rey, Mª José
35.436.797
Reboredo Vázquez, Ricardo
33.308.220
Rey Rouco, Mª Josefa
32.420.848
Suárez Romero, Amalia
33.860.475
Zas Varela, Jesús Javier
CORRECCIÓN de erros.-Orde do 26 de abril de 2000 pola que se clasifica como de interese social a Fundación Araduca No Camiño.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 31/05/2000

Advertido erro na devandita orde, publicada no DOG nº 84, do 3 de maio de 2000, cómpre efectua-las oportunas correccións:
-Na páxina 7.047, columna primeira, liña 44, onde di: «a notaria María del Carmen Carreira Simón», deberá engadirse a continuación: «por incompatibilidade do seu compañeiro Francisco López Moledo e para o protocolo deste».
-Na páxina 7.047, columna primeira, liña 53, onde di: «Francisco López Modelo», deberá dicir: «Francisco López Moledo».
-Na páxina 7.047, columna segunda, liña 12, onde di: «Modelo», deberá dicir: «Moledo».
CORRECCIÓN de erros.-Resolución do 14 de febreiro de 2000 pola que se ordena a publicación do acordo do Consello da Xunta de Galicia, do 11 de febreiro de 2000, polo que se modifica a relación de postos de traballo da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 02/03/2000

Advertidos erros na citada resolución publicada no Diario Oficial de Galicia nº 38, o día 24 de febreiro de 2000, cómpre face-las oportunas correccións:
Na páxina 2.401:
-No anexo I, primeira columna, liña 12,
onde di: «PR.P11.00.000.15770.0015»,
debe dicir: «PR.P11.00.000.15770.015».
-No anexo I, primeira columna, liña 21,
onde di: «PR.P11.00.000.15770.0016»,
debe dicir: «PR.P11.00.000.15770.016».
-No anexo I, segunda columna, liña 4,
onde di: «PR.P11.00.000.15770.0023»,
debe dicir: «PR.P11.00.000.15770.023».
-No anexo II, liña 18,
onde di: «PR.C02.00.003.15770.003»,
debe dicir: «PR.C02.00.003.15770.002».
DECRETO 38/2000, do 28 de febreiro, polo que se acorda encargarlle o despacho de asuntos da Consellería de Sanidade e Servicios Sociais, durante a ausencia do seu titular, ó conselleiro de Educación e Ordenación Universitaria.
PRESIDENCIA — II. AUTORIDADES E PERSOAL — 01/03/2000

Con motivo da viaxe do conselleiro de Sanidade e Servicios Sociais a Venezuela cómpre prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do conselleiro de Sanidade e Servicios Sociais, con motivo da súa viaxe a Venezuela, encárgaselle o despacho dos asuntos da Consellería de Sanidade e Servicios Sociais, desde o día 29 de febreiro ata o seu regreso, ó conselleiro de Educación e Ordenación Universitaria.
Santiago de Compostela, vinteoito de febreiro de dous mil.
Manuel Fraga Iribarne
Presidente
RESOLUCIÓN do 22 de febreiro de 2000 pola que se ordena a publicación do acordo do Consello da Xunta de Galicia do 18 de febreiro de 2000, polo que se declara festa de Galicia de interese turístico a Festa de Xesús O Nazareno-Festa das Mortallas da Pobra do Caramiñal.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 03/03/2000

O Consello da Xunta de Galicia, na súa reunión do día 18 de febreiro de 2000 adoptou, por proposta do conselleiro de Cultura, Comunicación Social e Turismo, o seguinte acordo:
Declarar festa de Galicia de interese turístico da provincia da Coruña, segundo o Decreto 203/1998, polo que se regulan as declaracións de festas de Galicia de interese turístico, a Festa de Xesús O Nazareno-Festa das Mortallas da Pobra do Caramiñal.
En cumprimento do disposto no artigo 7 do devandito decreto, ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ó concello correspondente.
Santiago de Compostela, 22 de febreiro de 2000.
Jesús Pérez Varela
Conselleiro de Cultura, Comunicación Social
e Turismo
RESOLUCIÓN do 26 de xaneiro de 2000 pola que se inscribe a Asociación Amigos del Camino de Santiago El Cagigal no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 03/03/2000

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Amigos del Camino de Santiago El Cagigal, con data do 21 de xaneiro de 2000.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Amigos del Camino de Santiago El Cagigal quede inscrita no Rexistro de Entidades de Promoción do Camiño de Santiago co número 115.
Santiago de Compostela, 26 de xaneiro de 2000.
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 21 de febreiro de 2000 pola que se ordena a publicación do acordo do Consello da Xunta de Galicia do 11 de febreiro de 2000, polo que se declara festa de Galicia de interese turístico as Festas de San Froilán de Lugo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 03/03/2000

O Consello da Xunta de Galicia, na súa reunión do día 11 de febreiro de 2000 adoptou, por proposta do conselleiro de Cultura, Comunicación Social e Turismo, o seguinte acordo:
Declarar festa de Galicia de interese turístico da provincia de Lugo, segundo o Decreto 203/1998, polo que se regulan as declaracións de festas de Galicia de interese turístico as Festas de San Froilán de Lugo.
En cumprimento do disposto no artigo 7 do devandito decreto, ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ó concello correspondente.
Santiago de Compostela, 21 de febreiro de 2000.
Jesús Pérez Varela
Conselleiro de Cultura Comunicación Social
e Turismo
CORRECCIÓN de erros.-Orde do 18 de febreiro de 2000 pola que se regula a concesión de axudas a entidades locais para formulación de planeamento urbanístico.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/03/2000

Advertido erro de omisión de envío do modelo de solicitude de anexo I á Orde do 18 de febreiro de 2000 pola que se regula a concesión de axudas a entidades locais para a formulación de planeamento urbanístico de acordo co artigo 5.1º, reprodúcese modelo de anexo I que debería estar incluído na publicación da Orde do 18 de febreiro de 2000, no Diario Oficial de Galicia do 25 de febreiro, nº 39.
Advertido erro no texto da citada orde, publicada no Diario Oficial de Galicia nº 39, do 25 de febreiro de 2000, é necesario face-la oportuna corrección:
Na páxina 2.479, columna esquerda, liña 39, onde di: «P.D. (Orde 13-12-1993)», debe dicir: «José Cuíña Crespo».
Na mesma páxina, columna esquerda, liña 40, onde di: «José Antonio Fernández Vázquez», debe dicir: «Conselleiro de Política Territorial, Obras Públicas e Vivenda».
Na mesma páxina, columna esquerda, liña 41, onde di: «Secretario xeral da Consellería de Política», debe omitirse.
Na mesma páxina, columna esquerda, liña 42, onde di: «Territorial, Obras Públicas e Vivenda», debe omitirse.
ORDE do 25 de xaneiro de 2000 pola que se nomea a Víctor Tello Calvo presidente da Xunta Arbitral de Consumo de Galicia.
CONSELLERÍA DE INDUSTRIA E COMERCIO — II. AUTORIDADES E PERSOAL — 06/03/2000

De conformidade co acordo subscrito o día 5 de xullo de 1994, entre a Consellería de Industria e Comercio e o Instituto Nacional do Consumo, para a constitución da Xunta Arbitral de Consumo de Galicia, co disposto no artigo 3.4º do Real decreto 636/1993, do 3 de maio, polo que se regula o sistema arbitral de consumo, e coa Orde do 11 de xaneiro de 1995, pola que se designa o presidente e o secretario da Xunta Arbitral de Consumo de Galicia,
Nomeo o presidente do Instituto Galego de Consumo, Víctor Tello Calvo, presidente da Xunta Arbitral de Consumo de Galicia.
Santiago de Compostela, 25 de xaneiro de 2000.
Juan Rodríguez Yuste
Conselleiro de Industria e Comercio
CORRECCIÓN de erros.-Orde do 25 de xaneiro de 2000 pola que se regula o procedemento de selección para a contratación de expertos para a realización de accións de formación ocupacional.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 06/03/2000

Advertido erro, na devandita orde, publicada no DOG nº 22, do mércores, 2 de febreiro de 2000, cómpre efectua-la oportuna corrección:
Na páxina 1.373, no punto 1 do artigo 7º, onde di: «Para poder participar nestes procesos de selección será imprescindible posuí-la titulación académica esixida nos correspondentes programas validados polo Consello Xeral de Formación Profesional ou, no caso de non existir eses programas, capacidade profesional equivalente na ocupación relacionada co curso», debe dicir: «Para poder participar nestes procesos de selección será imprescindible posuí-la titulación académica e/ou a capacitación profesional esixida nos correspondentes programas validados polo Consello Xeral de Formación Profesional. No caso de non existir programas, os requisitos que se consideren necesarios para a impartición dos cursos».
ORDE do 28 de xaneiro de 2000, de modificación da do 22 de novembro de 1999, pola que se convocan subvencións a empresas editoriais para apoia-la edición do libro en galego, a traducción ó galego e a edición noutras linguas de obras publicadas orixinariamente en galego.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 06/03/2000

Tendo en conta o interese que existe na publicación noutras linguas de obras de autor galego ou publicadas orixinariamente en galego, é necesario facilitarlles ás empresas editoriais de fóra de Galicia o acceso a estas axudas, para o que se considera que non procede a esixencia de determinados requisitos, lóxicos para empresas de dentro de Galicia, pero de difícil cumprimento para empresas do exterior. Por isto,
Artigo 1º
Modifícase o artigo 3º, no parágrafo segundo, referente á documentación en orixinal ou fotocopia compulsada que se xuntará ás solicitudes de subvención. Así, o punto 8) queda do seguinte xeito:
«Acreditación de ter publicados un mínimo de dez títulos en galego durante o ano anterior. Quedan excluídas desta obriga as empresas que editan grandes obras ou as de venda a crédito, así como aquelas que editen noutras linguas obras publicadas orixinariamente en galego».
Artigo 2º
Dentro das Bases específicas para a concesión das subvencións, modifícase o punto D-4) Subvencións para editar noutras linguas obras publicadas orixinariamente en galego, no sentido seguinte: «ábrese un novo prazo, de xeito que as solicitudes deberán presentarse no prazo de 30 días hábiles contados a partir do seguinte ó da publicación desta modificación no Diario Oficial de Galicia. En empresas editoriais estranxeiras, o prazo de presentación será de 40 días hábiles».
Santiago de Compostela, 28 de xaneiro de 2000.
Jesús Pérez Varela
Conselleiro de Cultura, Comunicación Social
e Turismo
CORRECCIÓN de erros.-Resolución do 20 de xaneiro de 2000 pola que se convocan probas para a constatación da capacitación profesional para o exercicio das actividades de transportista por estrada, axencia de transporte, transitario e almacenista-distribuidor, publicada no Diario Oficial de Galicia do 23 de febreiro de 2000.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 06/03/2000

Advertido erro na devandita corrección de erros publicada no DOG nº 37, do mércores, 23 de febreiro de 2000, é necesario face-la seguinte corrección:
Na páxina 2.326, onde di: «Antonio González Lage», debe dicir: «Antonio Lage González».
DECRETO 44/2000, do 18 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados pola obra apeadorio na liña do ferrocarril Redondela-Santiago de Compostela, no p.k. 19+900, no concello de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 06/03/2000

Con data do 16 de xuño de 1999, o director xeral de Transportes, por delegación do conselleiro de Política Territorial, Obras Públicas e Vivenda, aprobou o proxecto de construcción do apeadoiro na liña do ferrocarril Redondela-Santiago de Compostela no p.k. 19+900, no concello de Pontevedra.
Os bens e dereitos nos que se concreta a declaración de urxente ocupación aparecen recollidos no citado proxecto, e valorados segundo os planos que se achegan.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 58/1984, do 28 de decembro, sobre asunción de transferencias en materia de transportes terrestres e a súa asignación á Consellería de Política Territorial, Obras Públicas e Vivenda, en relación co convenio asinado entre a Xunta de Galicia e Renfe de data do 3 de agosto de 1998 para a mellora da rede ferroviaria interior de Galicia, considerándose xustificada na referida declaración de urxencia, é necesario a execución immediata das obras deste apeadoiro que dará servicio ós alumnos do Campus Universitario de Pontevedra, en especial ós da Escola de Forestais, que polas adversidades climáticas e polo estado de pavimentación da zona están hoxe penalizados coma usuarios do ferrocarril.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 153 da Lei 16/1987, do 30 de xullo, de ordenación dos transportes terrestres, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dezaoito de febreiro de dous mil,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construcción da obra do apeadoiro na liña do ferrocarril Redondela-Santiago de Compostela no p.k. 19+900, no concello de Pontevedra.
Santiago de Compostela dezaoito de febreiro de dous mil.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
RESOLUCIÓN do 25 de febreiro de 2000 pola que se designa a data, a hora e o lugar para a celebración do sorteo público ó que se refire o Regulamento de selección de persoal da Administración da Comunidade Autónoma de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 06/03/2000

De conformidade co establecido no artigo 9 do Regulamento de selección de persoal da Administración da Comunidade Autónoma de Galicia, aprobado polo Decreto 95/1991, do 20 de marzo, cómpre realizar, previamente á convocatoria dos procesos de selección e con validez para todos eles, o sorteo público no que se determinará a orde de actuación dos aspirantes nos procesos de selección que se deriven da oferta de emprego público correspondente ó ano 2000, debendo recollerse o resultado do dito sorteo en cada convocatoria.
En consecuencia, resólvese celebra-lo mencionado sorteo en acto público o día 15 de marzo ás 12 horas na Sala B da Consellería da Presidencia e Administración Pública, edificios administrativos San Caetano, Santiago de Compostela.
Santiago de Compostela, 25 de febreiro de 2000.
Jaime Pita Varela
Conselleiro da Presidencia e Administración Pública
DECRETO 43/2000, do 11 de febreiro, de cesión por parte da Xunta de Galicia á Administración do Estado do treito da estrada autonómica AC-250 que conecta a autovía Santiago-A Lavacolla co Aeroporto Internacional de Santiago de Compostela-A Lavacolla.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 06/03/2000

A situación viaria dos accesos ó aeroporto da Lavacolla experimentou unha transformación substancial despois da entrada en servicio da autovía Santiago-A Lavacolla, pertencente á rede de estradas do Estado.
A conexión principal entre a nova autovía e o aeroporto realízase a través dun treito de 1,3 km da estrada AC-250 Sigüeiro-A Lavacolla, pertencente á rede de estradas da Xunta de Galicia.
Esta nova funcionalidade do treito en cuestión comporta a súa integración nun itinerario de interese xeral, de acordo co establecido no artigo 4.3.2) da Lei estatal 25/1988, do 29 de xullo, polo que procede a súa integración na rede de estradas do Estado.
Por tal motivo, logo do mutuo acordo das administracións afectadas, conforme o establecido no artigo 6 d) da Lei 4/1994, do 14 de setembro, de estradas de Galicia por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día once de febreiro de dous mil,
DISPOÑO:
Artigo único.-Cédeselle ó Ministerio de Fomento, para a súa incorporación á rede de estradas do Estado, o treito de 1,3 km de lonxitude da estrada autonómica AC-250 Sigüeiro-A Lavacolla, que conecta a autovía Santiago-A Lavacolla co Aeroporto Internacional de Santiago de Compostela-A Lavacolla.
Disposición derradeira
A cesión que se aproba mediante este decreto será efectiva a partir da publicación no BOE, do real decreto onde se acorda a incorporación deste treito viario á rede estatal, conforme establece o artigo 4.2º da Lei 25/1988, do 29 de xullo, de estradas.
Santiago de Compostela, once de febreiro de dous mil.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
ORDE do 3 de maio de 2000 pola que se nomean novos membros da unidade de referencia dos CMBD Sociosanitarios.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 22/05/2000

A Orde do 23 de marzo de 1999 crea a unidade de referencia dos CMBD Sociosanitarios co obxecto de mante-la normalización dos sistemas de información e unificación dos criterios de codificación.
Os Conxuntos Mínimos Básicos de Datos (CMBD) son unha agrupación de datos de fácil obtención, orientados a producto e deseñados para tratamento informático, con aplicacións a nivel asistencial, de xestión dos propios centros, de planificación, epidemiolóxico e de investigación. Para que todo isto se poida facer, os CMBD deben reunir unha serie de características, como son exhaustividade, ser elaborados con criterios uniformes de normalización de codificación e persoal con formación homoxénea.
En consecuencia, en virtude das facultades que me confiren os artigos 34 e 38 da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo único: noméanse novos membros da unidade de referencia dos CMBD Sociosanitarios as persoas seguintes:
Vocais:
-Designada pola Subdirección Xeral de Información Sanitaria:
Carmen Sixto Dasilva. Servicio de Análise de Sistemas de Información.
-En representación das residencias da terceira idade ou centros de minusválidos:
Javier Pérez Martín. Médico da Residencia de Asistidos da 3ª Idade de Vigo.
Miguel Segura. Documentalista da Residencia de Asistidos de Laraxe. Cabanas.
Santiago de Compostela, 3 de maio de 2000.
José María Hernández Cochón
Conselleiro de Sanidade e Servicios Sociais
ORDE do 3 de maio de 2000 pola que se dispón o cesamento de membros da unidade de referencia dos CMBD Sociosanitarios.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 22/05/2000

A Orde do 23 de marzo de 1999 crea a unidade de referencia dos CMBD Sociosanitarios co obxecto de mante-la normalización dos sistemas de información e unificación dos criterios de codificación.
Os Conxuntos Mínimos Básicos de Datos (CMBD) son unha agrupación de datos de fácil obtención, orientados a producto e deseñados para tratamento informático, con aplicacións a nivel asistencial, de xestión dos propios centros, de planificación, epidemiolóxico e de investigación. Para que todo isto se poida facer, os CMBD deben reunir unha serie de características, como son exhaustividade, ser elaborados con criterios uniformes de normalización de codificación e persoal con formación homoxénea.
En consecuencia, en virtude das facultades que me confiren os artículos 34 e 38 da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo único: que cesen como membros da unidade de referencia dos CMBD Sociosanitarios as persoas seguintes:
Vocais:
-Designada pola Subdirección Xeral de Información Sanitaria:
Mª Carmen Blanco Ramos. Servicio de Análise de Sistemas de Información.
-En representación dos hospitais de media estadía:
Nieves Rodríguez Sánchez. ATS/DUE do Complexo Hospitalario Juan Canalejo-Marítimo Oza.
-En representación das residencias da terceira idade ou centros de minusválidos:
Otilia González López. ATS/DUE Residencia da 3ª Idade. Castro de Ribeiras de Lea.
Blanca Tena. ATS/DUE da residencia da 3ª Idade de Vigo.
Santiago de Compostela, 3 de maio de 2000.
José María Hernández Cochón
Conselleiro de Sanidade e Servicios Sociais
ORDE do 8 de maio de 2000 que modifica a do 15 de xuño de 1999, pola que se regula o procedemento para a transmisión da titularidade das concesións de viveiros de cultivos mariños nas augas de Galicia.
CONSELLERÍA DE PESCA, MARISQUEO E ACUICULTURA — I. DISPOSICIÓNS XERAIS — 18/05/2000

No Diario Oficial de Galicia número 126, do 2 de xullo de 1999, publicábase a orde que regula o procedemento para a transmisión da titularidade das concesións dos viveiros de cultivos mariños nas augas de Galicia.
A aplicación de xeito reiterado do disposto na citada orde pon de manifesto a necesidade de modifica-lo modelo de solicitude aprobado, incorporando datos dos compradores, para unha maior axilidade na tramitación dos expedientes e en beneficio dos administrados.
Por todo isto,
DISPOÑO:
Artigo único.-Modifícase o modelo de solicitude de transmisión inter vivos recollido no anexo II da Orde do 15 de xuño de 1999, pola que se regula o procedemento para a transmisión da titularidade das concesións de viveiros de cultivos mariños nas augas de Galicia, que queda redactado conforme o modelo anexo a esta orde.
Disposición derradeira
Esta orde entra en vigor o día seguinte ó da súa publicación no Diario Oficial de Galicia.
Santiago de Compostela, 8 de maio de 2000.
P.D. (Orde 17-12-1997, DOG nº 246, do 22 de decembro)
Juan José Álvarez Pérez
Secretario xeral da Consellería de Pesca,
Marisqueo e Acuicultura
DECRETO 105/2000, do 15 de maio, polo que se nomea a Juan Miguel Diz Guedes conselleiro sen carteira para Relacións Institucionais.
PRESIDENCIA — II. AUTORIDADES E PERSOAL — 17/05/2000

De conformidade co artigo 16.3º do Estatuto de autonomía de Galicia e co artigo 26, alínea 1ª, da Lei de Galicia 1/1983, do 22 de febreiro, reguladora da Xunta e do seu presidente, na redacción dada pola Lei 11/1988, do 20 de outubro,
Nomeo a Juan Miguel Diz Guedes conselleiro sen carteira para Relacións Institucionais.
Santiago de Compostela, quince de maio de dous mil.
Manuel Fraga Iribarne
Presidente
RESOLUCIÓN do 11 de abril de 2000, da Delegación Provincial de Ourense, pola que se dispón a inscrición e a publicación, no Diario Oficial de Galicia, da acta da comisión paritaria de interpretación do convenio colectivo da Fundación San Rosendo de Ourense.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/05/2000

Visto o texto da acta levantada pola comisión paritaria de interpretación do convenio colectivo da Fundación San Rosendo de Ourense (código convenio nº 3200592 publicado no BOP nº 75 do 31-3-2000), co fin de emenda-lo erro detectado na redacción da disposición transitoria primeira do citado convenio, con entrada nesta delegación provincial da Consellería de Xustiza, Interior e Relacións Laborais o día 24-3-2000, subscrito por esta comisión paritaria o día 22-3-2000, e, de conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo, esta delegación provincial
ACORDA:
Primeiro.-Ordena-la súa inscrición no libro rexistro de convenios colectivos de traballo, que consta nesta delegación provincial, e notificación ás representacións económica e social da comisión negociadora.
Segundo.-Ordena-lo seú depósito no Servicio de Relacións Laborais, Unidade de Mediación, Arbitraxe e Conciliación desta delegación.
Terceiro.-Dispoñe-la súa publicación no Diario Oficial de Galicia.
Ourense, 11 de abril de 2000.
José Lage Lage
Delegado provincial de Ourense
Acta nº 1 da comisión paritaria do convenio colectivo da Fundación San Rosendo
En Ourense o día 22 de marzo de 2000, reúnense nos locais da Fundación San Rosendo, a comisión paritaria de interpretación do convenio colectivo da Fundación San Rosendo, composta polos represen
tantes dos traballadores do comité de empresa patronal da Fundación San Rosendo, do comité de residencias e os representantes do empresario, con fin de emendar un erro detectado na redacción do convenio colectivo.
Na redacción da disposición transitoria primiera, onde di: «Este convenio colectivo é asinado pola Fundación San Rosendo e os delegados dos traballadores», estaba na vontade das partes por: «Este convenio é asinado polos representantes da Fundación San Rosendo e os comités de empresa da fundación, como órganos representantes dos traballadores».
Non habendo máis temas que tratar levántase a sesión, procedendo a lles comunicar esta corrección ós órganos procedentes.
Polos traballadores:
Presidentes:
Emma Limia Iglesias
José Ignacio Castelao Villanueva
Pola patronal:
Benigno Moure Cortés
Secretarios:
Manuela Rodríguez Lama
José Luis Feijoó Alonso
ORDE do 17 de abril de 2000 pola que se fixan os prezos de venda ó público de diversas publicacións da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 11/05/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Con
sellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Este prezo, entenderase, se é o caso, con IVE incluído.
Santiago de Compostela, 17 de abril de 2000.
Jesús Pérez Varela
Conselleiro de Cultura, Comunicación Social e Turismo
ANEXO
Elisa Sighicelli:
Prezo (IVE incluído): 2.000 ptas.
Leiro:
Prezo (IVE incluído): 4.000 ptas.
ORDE do 28 de abril de 2000 pola que se declara de interese galego a Fundación Galenus Auriensis e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 17/05/2000

Con data do 7 de abril de 2000 foi publicada no Diario Oficial de Galicia a orde da Consellería da Presidencia e Administración Pública do 29 de marzo de 2000, pola que se clasifica como benéfico-asistencial a Fundación Galenus Auriensis, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 8 dos seus estatutos, ten como obxecto:
a) Promover, fomentar e soste-la investigación da ciencia médica que se desenvolva en Galicia ou en interese da Comunidade Autónoma galega, ou que se leve a cabo por galegos.
b) Promover, fomentar e soster, total ou parcialmente, estudios superiores relacionados con aquelas ciencias médicas que conduzan á creación e mellora de elementos esenciais para a prosperidade da Comunidade Autónoma galega, así como os cursados en universidades civís, eclesiásticas ou seminarios da Comunidade galega.
c) A promoción, creación, sostemento e auxilio de obras asistenciais, sociais e docentes establecidas na Comunidade Autónoma galega.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro e 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Galenus Auriensis, ó cumpri-los seus estatutos as prescricións que para tal efecto sinala a vixente lexislación en materia de fundacións de interese galego.
Segundo.-Ordena-la inscrición da Fundación Galenus Auriensis no Rexistro de Fundacións de Interese Galego, Sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial á obriga de lles dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a lle render contas anualmente ó protectorado e xustificar, a través dunha memoria anual, o cumprimento das cargas fundacionais, así como presentarlle o proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 28 de abril de 2000.
José María Hernández Cochón
Conselleiro de Sanidade e Servicios Sociais
ORDE do 15 de maio de 2000 pola que se modifica a do 1 de marzo de 2000 e a corrección de erros publicada o 21 de marzo de 2000, pola que se convoca e regula o réxime de concesión de axudas a empresas, agrupacións ou asociacións de empresas que realicen investimentos, estudios e xestión de residuos industriais encamiñados a mellorar e controla-lo ambiente.
CONSELLERÍA DE MEDIO AMBIENTE — III. OUTRAS DISPOSICIÓNS — 20/05/2000

Como consecuencia da maior dispoñibilidade orzamentaria para a consecución dos obxectivos de reducción, reutilización, reciclaxe e valorización, así como para promove-las tecnoloxías menos contaminantes na eliminación de residuos, esta consellería considera conveniente efectua-los trámites precisos para incrementa-la dotación inicialmente prevista na orde de referencia.
Na súa virtude, e no uso das atribucións que me foron concedidas,
DISPOÑO:
Artigo único.-Modifícase o artigo 25 da referida orde ó que se lle dá a seguinte nova redacción:
Para a concesión das axudas convocadas na referida orde, destinarase ata un máximo de 297.187.250 ptas. que se imputarán na aplicación orzamentaria 15.03.342-A770.0 dos orzamentos xerais da Comunidade Autónoma de Galicia dos anos 2000 e 2001, de acordo con la siguiente distribución:
Ano 2000:
15.03.342-A770.0: 185.187.250 ptas.
Ano 2001:
15.03.342-A.770.0: 112.000.000 de ptas.
Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, 15 de maio de 2000.
José Carlos del Álamo Jiménez
Conselleiro de Medio Ambiente
ORDE do 18 de abril de 2000 pola que se lle autoriza a ampliación de seis unidades de educación primaria ó centro privado María Auxiliadora de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/05/2000

Examinado o expediente presentado polo centro privado María Auxiliadora de Ourense no que solicita a ampliación de seis unidades de educación primaria.
Resultando que o expediente foi tramitado pola Delegación Provincial de Educación e Ordenación Universitaria de Ourense, que o envía cos correspondentes informes.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño (BOE do 26), o Decreto 133/1995, do 10 de maio (DOG do 22) e a Orde do 20 de setembro de 1995 (DOG do 15 de decembro), polo que se desenvolve o antedito decreto.
Considerando que o devandito centro privado ten autorización definitiva para impartir educación primaria.
Esta consellería, por proposta da Dirección Xeral de Centros e Inspección Educativa,
RESOLVE:
Autorizarlle a ampliación de seis unidades de educación primaria ó centro privado que se cita no anexo desta orde, facendo constar que, segundo a disposición adicional segunda do Decreto 133/1995, soamente poderá poñer en funcionamento o número de unidades concertadas.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación
e Ordenación Universitaria, no prazo dun mes a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 18 de abril de 2000.
Celso Currás Fernández
Conselleiro de Educación e Ordenación Universitaria
ANEXO
Provincia de Ourense
Concello: Ourense.
Localidade: Ourense.
Enderezo: praza de Don Bosco, nº 1.
Denominación: María Auxiliadora.
Titular: Religiosos Salesianos.
Nivel: educación primaria.
Unidades de que constaba: 12.
Unidades novas autorizadas: 6.
Composición resultante:
Centro de educación primaria: 18 unidades.
Centro de educación secundaria:-12 unidades de educación secundaria obrigatoria.-6 unidades de bacharelato das modalidades de ciencias da natureza e da saúde e humanidades e ciencias sociais.
RESOLUCIÓN do 19 de maio de 2000 sobre delegación de atribucións do secretario xeral da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 20/05/2000

Por orde da Consellería da Presidencia e Administración Pública do 19 de maio de 2000 disponse que o secretario xeral da Consellería da Presidencia e Administración Pública se encargue do despacho dos asuntos da Secretaría Xeral da Presidencia.
A necesidade de axilizar no posible todos aqueles asuntos que non esixan unha atención directa e persoal do secretario xeral da Consellería da Presidencia e Administración Pública aconsella que este delegue no subdirector xeral do Gabinete Técnico da Secretaría Xeral da Presidencia determinadas funcións, co que se conseguirá unha maior eficacia, o que sen dúbida repercutirá beneficiosamente no funcionamento da Administración autonómica.
Na súa virtude, e segundo o disposto no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro,
RESOLVO:
Primeiro.
Deléganse no subdirector xeral do Gabinete Técnico da Secretaría Xeral da Presidencia as seguintes atribucións:
a) As funcións de asesoramento e asistencia á Presidencia da Xunta de Galicia, as funcións ordinarias
de despacho que lle son propias, actuando nos asuntos xerais como órgano de comunicación coas consellerías, entidades e organismos que teñan relación coa Presidencia.
b) Dirixir, coordinar e supervisa-los servicios de relacións públicas e protocolo da Presidencia da Xunta de Galicia, realizando as xestións necesarias para a boa organización das misións oficiais que o presidente efectúe, tanto dentro de España coma no estranxeiro.
Segundo.
As resolucións administrativas que se adopten facendo uso das delegacións contidas nesta resolución farán constar expresamente esta circunstancia e consideraranse dictadas polo órgano delegante.
Terceiro.
Esta resolución será de aplicación desde o mesmo día da súa publicación no Diario Oficial de Galicia.
Santiago de Compostela, 19 de maio de 2000.
Pablo Figueroa Dorrego
Secretario xeral da Consellería da Presidencia
e Administración Pública
DECRETO 112/2000, do 5 de maio, polo que se declara de utilidade pública e urxente execución a concentración parcelaria da zona de Baión (Vilanova de Arousa-Pontevedra).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 20/05/2000

A parroquia de Baión, que pertence ó concello de Vilanova de Arousa, está situada ó noroeste da provincia de Pontevedra, resultando afectadas pola concentración parcelaria aproximadamente 1000 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia logo de deliberación do Consello da Xunta de Galicia na súa reunión do día cinco de maio de dous mil,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Baión (Vilanova de Arousa-Pontevedra).
Artigo 2º
O perímetro da zona será, en principio, o correspondente á totalidade dos terreos da parroquia de Baión. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación deste decreto.
Disposicións derradeiras
Primeira.-Se faculta o conselleiro de Agricultura, Gandería e Política Agroalimentaria para dicta-las disposicións complementarias que requiran a execución deste decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, cinco de maio de dous mil.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política
Agroalimentaria
CORRECCIÓN de erros.-Orde do 10 de abril de 2000 pola que se convocan axudas para o desenvolvemento de guións e para a realización de proxectos de producción audiovisual en lingua galega, que incorporen novos realizadores.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 11/05/2000

Advertido erro na dita orde, publicada no DOG nº 77, do mércores 19 de abril de 2000, cómpre face-la seguinte corrección:
-Na páxina 6.489, no artigo 3º, parágrafo final, onde di «Tanto para persoas físicas como xurídicas, declaración de solicitudes efectuadas ou axudas con
cedidas, para o mesmo proxecto, das distintas administracións públicas»., debe dicir: «g) Tanto para persoas físicas como xurídicas, declaración de solicitudes efectuadas ou axudas concedidas, para o mesmo proxecto, das distintas administracións públicas».
ORDE do 19 de abril de 2000 pola que se autoriza o cambio de denominación do Instituto de Educación Secundaria número 2 da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/05/2000

Tendo en conta o artigo 3, punto 1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 19 de abril de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: A Coruña.
Localidade: A Coruña.
Código do centro: 15027897.
Denominación: Instituto de Educación Secundaria número 2.
Nova denominación: Instituto de Educación Secundaria Paseo das Pontes.
RESOLUCIÓN do 5 de maio de 2000, da División de Recursos Humanos, pola que se emprazan as partes interesadas no recurso contencioso-administrativo interposto por Fernando Guillermo Díaz Arias.
SERVICIO GALEGO DE SAÚDE — III. OUTRAS DISPOSICIÓNS — 16/05/2000

No Xulgado do Contencioso-Administrativo de Lugo tramítase o recurso nº 211/2000, interposto por Fernando Guillermo Díaz Arias contra a Resolución do 2 de febreiro de 2000 (DOG nº 33, do 17 de febreiro), pola que se dá publicidade ás puntuacións revisadas do segundo exercicio da fase de oposición do proceso selectivo para o ingreso nas categorías estatutarias do grupo auxiliar da función administrativa e persoal de servicios xerais.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, regulamentadora da xurisdicción contencioso-administrativa.
Santiago de Compostela, 5 de maio de 2000.
Valeriano Martínez García
Director xeral da División de Recursos Humanos